Ignis Dinasztia

**ÖSSZEFOGLALÓ**
Az Aqua a második legnépesebb dinasztia a Földön, létszámban szorosan
követi az Igniseket. A függetlenség mindig is a lételemük volt, ez pedig
 az itt töltött évszázadok alatt cseppet sem változott. Bolygóra
érkezésük után hosszú ideig elzárkózva éltek a többi dinasztiától,
szigeteken, óceánok és tengerek közelében próbáltak boldogulni. Ez az
utóbbi 1-2 évszázadban bomlott fel, manapság már elszórtan bárhol
találkozni lehet velük, azonban testi adottságaik miatt továbbra is
fontosnak tartják, hogy vízpart legyen a közelükben.

**ÉLETMÓD**
Többségük mérhetetlenül vágyik a szabadságra, ebből adódóan akadnak
köztük olyanok is, akik a vándor életmódot választják, vagy nemes
egyszerűséggel az utcán élnek. Nem az elköteleződés és maradiság hívei,
sokszor egy család tagjait csak laza kötelékek fogják össze.
Mivel eredetileg lételemük a víz, sokan szeretik az onnan eredő
ételeket, emellett azonban mindenevők, az emberhez hasonlóan. Mások
társaságában néhányuk szórakozottnak tűnhet, ahogy néha a testalkatuk
miatt is alábecsülik őket - azonban intelligenciájuk kiemelkedő lehet,
ha megfelelően művelik azt. Többek közt az Aquák azok, akik
legfiatalabban képesek megtanulni az értelmes beszédet.
Köztük is akad még hagyományőrző, azonban a többiekhez hasonlóan ez
általában a "beavatásban" kimerül. Elfelejtették már az uszonyba
kialakított, szabályos formájú lyukak régi jelentését. Jelenleg többek
közt a szabad szellemiségüket, összetartozásukat jelképezi.

**KAPCSOLATOK**
Ők ápolják a legváltozatosabb kapcsolatokat minden dinasztia közül.
Szinte minden verzió fellelhető náluk - vannak, akik kis közösségekbe
tömörülnek, akadnak szó szerinti "szabadúszók", más dinasztiákkal élők,
és még sorolhatnánk a lehetőségeket. Az emberekről megoszlik a
véleményük; sok köztük a békepárti, azonban akadnak emberek felé
ellenszenvesen megnyilvánuló Aquák is.

**HAGYOMÁNYKÖVETŐK**
Talán elsőként mondtak le hagyományaik tartásáról az Aquák. Életük
rendszertelen és spontanitásra hagyatkozó, valószínűleg korábban is elég
 laza kultúrával rendelkezhettek. Feltételezhetően mindig is vándor
életmódot folytattak, főleg vizek közelében, így folyton új
ismerettségeket kötöttek, kevés esély volt egy állandó csoport
kialaklására.
Egykori jelentéssel bíró szertatásuk, ma már inkább divat számukra:
bármikor szert tehetnek egy-egy kerek, vagy épp egyéb alakzatú lyukra az
 uszonyaikon, ha épp kedvük tartja.

**TESTI ADOTTSÁGOK**
 *Súly: 45-60 kg | Magasság(fej): 125-160 cm | Vér színe: Korálvörös, átlátszó*

**• ALKAT** Testük hosszúkás, könnyedén tudják csavarni és
hullámoztatni mind az úszás során, mind szárazföldön. Fejtőtől elkezdve
egészen gerincük végső pontjáig terebélyes és vastag, mégis átlátszónak
tűnő uszony húzódhat. Ezek az uszonyok méretben, formában, színben is
minden Aqua esetében eltérőek és egyediek.

**• VÉGTAGOK** Az aquák gyorsan fejlődnek, így alkalmazkodásukról is
híresek. Végtagjaik egyre jobban kezdenek hasonlítani egy olyan formára,
 mely az emberi környezetben nagy hasznukra lehet. Lábaik rövidek,
azonban két lábon is boldogulásra alkalmasak. Futásból viszont így
is-úgy is gyengének bizonyulnak szárazföldön. Kezeiken rövid, de már
emberszerű ujjak találhatók, kisebb karmokkal, úszóhártyákkal köztük.
Hátsó lábuk alakra hosszúkás és hajlékony, úgyszintén hártyás, hosszú
ujjakkal.

**• ÉRZÉKSZERVEK** Az aquák kiemelkedő érzéke a füleikben rejlik,
amik rendkívül széles skálán tudják a hanghullámokat befogadni.
Fülformájuk változó, több nyílással rendelkezik, minimálisan emelkedik
csak ki fejük síkjából. Előttük méretes, hártyaszerűen vékony uszony
helyezkedik el; ez egyrészt védelemként szolgál, másrészt pedig
felerősíti a levegőben és vízben terjedő hanghullámokat. Látásuk és
szaglásuk Arcanosa viszonylatban átlagos, kifinomultságban inkább az
emberekéhez közelít.

**• FOGAZAT** Más dinasztiákhoz képest tompa, gyermekkortól kezdve
nem cserélődik, csupán méretben és alakban változik. Állkapcsuk
szorítása azonban rendkívül erős tud lenni.

**• KÜLSŐ BORÍTÁS** A pikkelyszerű felület és sűrű, vízhatlan bunda
keveredik testfelületükön. Tapintásra inkább szárazak mint nyálkásak, a
vidrákhoz és halakhoz hasonlíthatóak.

**• SZÍN ÉS MINTÁZAT** Legtöbben a víz fakóbb színeiben pompáznak,
legyen szó tengerről, folyóról, bármi hasonló helyen megjelenő
árnyalatról. Gyakori náluk a szürkés-ezüstös külső is, testük ritkán
rikító színű vagy világos.
 Fülük és uszonyaik azonban bármilyen
árnyalatban megjelenhetnek, általában többi részükhöz képest élénkek;
illetve itt is gyakoriak az élőhelyükhöz kapcsolható színkombinációk.
Ezen a részükön általában egy szín tűnik fel, de előfordulhat többszínű
variáció is.
Mind az uszonyon, mind teljes testükön lehet valamiféle mintázat, ami általában hullámok, sziklák textúrájára emlékeztet.

**ELŐNYÖK ÉS HÁTRÁNYOK**
**+**Hallásuk az emberekhez és a többi dinasztiához képest kiemelkedő
Remekül alkalmazkodnak, így kezeikkel bármely emberi tárgyat megfelelően tudnak használni
Levegővétel nélkül órákig kitartanak a vízfelszín alatt
Valódin alakban mindannyian született úszók

 Könnyen romlik hallásuk, ha az ott található uszonnyal történik
valami, vagy emberi fül határaitól számítva káros hanghatás éri őket
Időként mindenképp szükségük van vízre, máskülönben bőrük kiszárad, ami fájdalmakkal járhat
Szárazföldön közlekedésük kevésbé precíz, mint vízben
Mivel vérük híg és lassan alvad, így súlyosabb sérüléseknél tovább tart a gyógyulási idejük